Kfor se povukao iz Rudara 
Sever Kosova je danas odsečen nakon što su lokalni Srbi postavili barikade u mestu Rudare, 
Mirnije, ali i dalje napeto – tako bi se ukratko mogla opisati današnja situacija na severu Kosova. Lokalni Srbi su postavili barikade u mestu Rudare na putu Kosovska Mitrovica – Raška, gde se oko pola dva danas pojavila jedinica Kfora sa ultimatumom da se blokada puta ukloni. Ipak, posle troipočasovnih pregovora komandanta Kfora Erharda Bilera sa predstavnicima Beograda dogovoreno je da se Kfor povuče iz Rudara, a kako je okupljenim građanima rekao šef Pregovaračkog tima Srbije , dogovor oko administrativnih prelaza na severu još nije postignut, ali je, po njegovim rečima, angažovan državni vrh Srbije, vlade drugih zemalja i međunarodne institucije. Stvar je blizu dogovora, rekao je Stefanović i apelovao na građane da nastave da mirno protestuju. " Državni sekretar Ministarstva za Kosovo i Metohiju  koji se nalazi na Kosovu je ocenio da Priština pokušava da iskoristi vakuum kako bi pojačala svoju pregovaračku poziciju za jesen. Istovremeno, Ivanović ima puno razumevanje za ponašanje Srba na severu Kosova, jer su oni, po njegovom mišljenju rukovođeni strahom: " A u Beogradu, predsednica parlamenta je za sutra u 14 sati, na zahtev Vlade zaka-zala vanrednu sednicu, na kojoj će se pred poslanicima naći predlog deklaracije o tome kako Kfor krši Rezoluciju 1244. Uz optužbe na račun vlasti za lošu politiku prema Ko-sovu, opozicija najavljuje burno zasedanje. Konačno, u današnjem intervjuu Televiziji B92, predsednik Srbije je rekao da će dijalog Beograda i Prištine biti nastavljen kada se stanje na administrativnim prelazima Brnjak i Jarinje vrate u stanje pre krize i pre intervencije snaga ROSU. On je naglasio da Srbiji nije bilo u interesu da se tako nešto desi, jer je nakon paljenja prelaza Jarinje međunarodna pozicija Srbije oslabljena istog trentuka. Zbog toga, po Tadićevoj oceni nije nemoguće da su za paljenje Jarinja odgovorne kriminalne strukture na Kosovu i Metohiji, ne samo među Srbima, nego i među Albancima sa Kosova, a te strukture, rekao je Tadić, imaju snažne veze sa establišmentom u Prištini.